કોલેજ પૂર્ણ થયા બાદ બંનેએ વ્યાવસાયિક અનુભવ માટે એક મલ્ટિનેશનલ કંપનીમાં કામ કર્યું અને સાથે સાથે પોતાના વિચારો પર પણ કામ કરતા રહ્યા. આ દરમિયાન વિદેશમાં અભ્યાસ કરતા તેમના મિત્રોએ જણાવ્યું કે, તેઓ વિદેશમાં પોતાનો ખર્ચો કાઢવા માટે પાર્ટ ટાઈમ જોબ કરે છે. આ વાત સાંભળીને મોહનને વિચાર આવ્યો કે પાર્ટ ટાઈમ જોબ જેવા વિકલ્પ ભારતમાં કેમ નથી. મોહને પોતાના સવાલનો જવાબ શોધવા માટે પાર્ટ ટાઈમ જોબના ક્ષેત્ર પર સંશોધન શરૂ કર્યું. મોહન જણાવે છે, "મેં પોતાના શરૂઆતના રિસર્ચમાં કેએફસી, મેક ડોનાલ્ડ જેવા રેસ્ટોરાં અને ઈવેન્ટ મેનેજમેન્ટ કંપનીઓમાં પાર્ટ ટાઈમ કામ કરતા લોકો સાથે વાત કરી. આ દરમિયાન મોહનને ઓનસાઈટ એસાઈન્મેન્ટ માટે હોંગકોંગ જવાનો અવસર મળ્યો, જ્યાં તેણે જોબ માર્કેટનું વધું નજીકથી નિરીક્ષણ કર્યું."